  Анжелика Тихонова корреспондент 2019-тӥ арын 28-тӥ пӧсьтолэзе Ижкарын нырысьсэ кырын - «Зенит» стадионын - пукыӵысь ыбылӥськонъя Удмуртилэн усьтэм чемпионатэз но Ижкарлэн «Ижевские стрелы» усьтэм первенствоез ортчозы. Со сярысь Удмуртиысь спортъя дасяськонъя центрлэн «ВКонтакте» мерлыко вотэсысь бамаз ивортэмын.  Ӵошатсконъёсы Удмуртиысь, Татарстанысь но Марий Элысь спортсменъёс пыриськозы. Чемпионат улсын исторической но сяме пырем пукыӵысь ыбылӥськонъя ӵошатсконъёс ортчозы. Ужрадэз 10 часын усьтозы, собере вожвылъяськонъёсты мытозы. 16 час 30 минутэ финалъёс кутскозы. Вормисьёсты данъян но ӵошатсконъёсты ворсан ужрад 17 час 30 минутэ чакламын.  Ватсалом, ӵошатсконъёс Удмуртилэн тӧроез Александр Бречалов дурбасьтэм улсын радъясько. Тодэ вайытом, инвожо пумын Ува каргуртэ пиналъёслэн гужем биатлонъя усьтэм ӵошатсконъёсазы Олимпи шудонъёслэн кык полэс чемпионказы Анна Богалий вуылӥз. Тегъёс: Спорт Ижкар Удмуртия АлександрБречалов  